การปฏิรูปร้อยวัน

การปฏิรูปร้อยวัน (; "การสร้างความทันสมัยร้อยวัน"; ) หรือ การเปลี่ยนระบอบ(ในปี)อู้ซฺวี () เป็นความเคลื่อนไหวในการปฏิรูปประเทศชาติ วัฒนธรรม การเมือง และการศึกษาที่ล้มเหลวภายในเวลา 103 วัน เกิดขึ้นระหว่างวันที่ 11 มิถุนายนถึงวันที่ 22 กันยายน ค.ศ. 1898 ในช่วงปลายราชวงศ์ชิง ดำเนินการโดยจักรพรรดิกวังซฺวี่และบรรดาขุนนางผู้สนับสนุนแนวคิดปฏิรูปของพระองค์ ภายหลังจากที่มีการออกราชโองการเพื่อปฏิรูปหลายฉบับ ก็เกิดการรัฐประหารโดยกลุ่มอนุรักษ์นิยมที่ทรงอำนาจซึ่งนำโดยพระนางซูสีไทเฮา แม้ว่าพระนางซูสีไทเฮาจะสนับสนุนการปฏิรูปร้อยวัน แต่พระนางก็หวั่นเกรงว่าการนำไปปฏิบัติอย่างกะทันหันโดยไม่ได้รับการสนับสนุนจากระบบราชการอาจก่อให้เกิดความวุ่นวาย และญี่ปุ่นรวมถึงมหาอำนาจต่างชาติอื่น ๆ จะใช้ประโยชน์จากจุดอ่อนตรงนี้ ต่อมาพระนางได้สนับสนุนการปฏิรูปปลายราชวงศ์ชิงหลังจากการรุกรานของพันธมิตรแปดชาติ

 จุดเริ่มต้น 
จีนได้เริ่มต้นขบวนการปรับปรุงตนเองให้ทันสมัย หลังจากที่พ่ายแพ้ในสงครามฝิ่นครั้งที่หนึ่ง (ค.ศ. 1839–42) และครั้งที่สอง (ค.ศ. 1856–59) ความพยายามดังกล่าวเน้นไปที่การจัดหาอาวุธที่ทันสมัยให้กับกองกำลังทหาร มากกว่าการปฏิรูปการปกครองหรือสังคม ข้อจำกัดของแนวทางนี้ถูกเปิดเผยโดยสงครามจีน–ญี่ปุ่นครั้งที่หนึ่ง (ค.ศ. 1894–95) เมื่อจีนพ่ายแพ้ต่อญี่ปุ่นในยุคเมจิ ซึ่งได้ดำเนินการปฏิรูปครั้งใหญ่ในช่วงเวลาเดียวกัน ความพ่ายแพ้ดังกล่าวทำให้เกิดสนธิสัญญาไม่เสมอภาคเพิ่มเติม เนื่องจากมหาอำนาจชาติยุโรปใช้ประโยชน์จากจุดอ่อนของจีน

อ้างอิง

หมวดหมู่:กบฏนักมวย
หมวดหมู่:ประวัติศาสตร์เศรษฐกิจจีน
หมวดหมู่:การปฏิวัติซินไฮ่
หมวดหมู่:ประเทศจีนในปี พ.ศ. 2441
หมวดหมู่:การปฏิรูป
หมวดหมู่:การปฏิรูปในประเทศจีน